சென்ற பதிவில் இறந்துபோன மனித உடலை பாதுகாத்து வைப்பதற்கு எகிப்தியர்கள் எப்படியெல்லாம் கவனம் செலுத்தினார்கள், அதற்காக உழைத்தார்கள், என்பதை கண்டோம். அதற்கான மூலகாரணம் அவர்களது உயிர், ஒருநாள் உடலைத்தேடி வரும் என்ற அவர்களது மத நம்பிக்கை தான் என்றாலும், அதற்குள் மிக ஆழமாக வேரூன்றி இருப்பது உடலின் மேல் உள்ள இச்சையே ஆகும். உடம்பு என்ற ஒன்று இருந்தால் தான் மது, மாது போன்ற சுகபோகங்களை அனுபவிக்க முடியும். அதனால் உடம்பை பாதுகாக்க வேண்டியது அவசியம் என்று அவர்கள் கருதினார்கள் சுகபோகத்தை அனுபவிக்க மீண்டும் பூமிக்கு வருவோம் என்றும் அவர்கள் நம்பினார்கள்.